– Цяжка адказаць дакладна на гэтае пытанне. На цяперашні час я не бачу сябе святаром, ці місіянерам. Усё ж такі… Калі Бог захоча, ўсё маё жыццё зменіцца ў адзін момант. Мае жаданні цяпер – толькі ў будучым сям’і. Я жадаю быць з чалавекам і каб нашае жыццё было як ахвяра Богу. Маю ў сэрцы такое правіла: мая сям’я будзе веруючай, іншага нават не разглядаю! Вельмі прыгожа бачыць, калі бацька, маці, дзеці стаяць на Святой Імшы і праслаўляюць Бога спевам, малітвай! Але, чаго б я ні планаваў, ўсё роўна Бог зробіць так, як будзе лепей! А пакуль мая місія – праслаўляць Бога сваім жыццём!